kardosdrur/scandi-wiki huggingface dataset:
Aslambek Abdulkhadzhiev

Aslambek Abdulkhadzhiev (født 1. januar 1962, død 26. august 2002) var en tjetjensk militærleder og terrorist og tæt allierede med Sjamil Basajev.

Abdulkhadzhiev var med Basajev leder af terrorangrebet i Budyonnovsk i 1995 hvor tjetjenske terrorister angreb et hospital i den sydrussiske by Budjonovsk og tog mellem 1.500 og 1.800 gidsler, inklusiv børn og fødende kvinder. Under angrebet omkom over 140 af gidslerne.

Tilsyneladende fortrød Abdulkhadzhiev Budjonovsk, som han beskrev som en "tragdie" der "aldrig vil blive gentaget". (Basajev sagde at de havde "forvandlet sig til vilde dyr").

Aslambek Abdulkhadzhiev blev dræbt af russiske specialstyrker den 26. august 2002 i den tjetjenske by Shali

Referencer 

Personer fra Tjetjenien
Terrorister
Arsène Wenger

Arsène Wenger (født den 22. oktober 1949 i Strasbourg, Frankrig) er forhenværende træner for Arsenal FC (1996-2018).

Han har tidligere trænet den japanske klub Nagoya Grampus Eight, AS Monaco og franske AS Nancy. Med Arsenal vandt han i 1998 og 2002 the double (liga og pokaltitel i samme sæson). Holdet gik ubesejret gennem hele Premier League-sæsonen  2004, hvor de blev mestre. I 2006 førte han Arsenal til UEFA Champions League-finalen, som de tabte med 2-1 til FC Barcelona – efter at være kommet foran og have fået en mand udvist. Efter 22 år besluttede Arséne Wenger d. 20/04 sig for at stoppe som træner for Arsenal i enden af 17/18 sæsonen.

Resultater i Arsenal 
Vinder
 Premier League (3): 1998, 2002, 2004
 FA Cup (7): 1998, 2002, 2003, 2005, 2014, 2015, 2017
 FA Community Shield (6): 1998, 1999, 2002, 2004, 2014, 2015
 FA Premier League Manager of the Year (3): 1998, 2002, 2004 

Sekundær placering/finalist
 Premier League (6): 1999, 2000, 2001, 2003, 2005, 2016
 FA Cup (1): 2001
 Football League Cup (2): 2007, 2011
 FA Community Shield (2): 2003, 2005
 UEFA Champions League (1): 2006
 UEFA Cup (1): 2000

Eksterne henvisninger 

 

Fodboldspillere fra Frankrig
Fodboldspillere fra FC Mulhouse
Fodboldspillere fra RC Strasbourg
Fodboldtrænere fra Frankrig
Fodboldtrænere fra Nagoya Grampus
Fodboldtrænere fra Arsenal F.C.
Kai Hiwatari

er en fiktiv person i anime-serien Beyblade.

Han er en stille person, men når han siger noget ved han præcis hvad og hvornår han skal sige det. Han er holdkaptajn for Bladebreakers. Han er en rå fyr og meget stærk når det gælder beyblading. Hans bit-beast er Dranzer, en rød fønix, og har elementet ild. Han ved hvornår hans venner behøver støtte, specielt når det gælder Ray.

Selvom han er meget indadvendt igennem serien, bliver han langsomt mere åben over for sine venner og bliver mere tryg omkring dem. I begyndelsen af 2. sæson er Tyson's klassekammerat Hilary lidt forelsket i ham.

Hans kendetegn er (1. og 3. sæson) et hvidt halstørklæde og 2 blå "haj-tænder" på hver side af kinderne, da han i starten af 1. sæson var holdkaptajn for Bladesharks.

Figurer fra Beyblade
Ray Kon

Raymond Kon, bedst kendt som Ray Kon, og på japansk kendt som , er en fiktiv person i anime-serien Beyblade.

Ray er en stille fyr og åben over for sine venner. Siden han er fra Kina kan hans personlighed sammenlignes med Yin og Yang, hvis symbol han har på sit tøj. Han kan være stille og rolig, men også fyrig og stærk når det gælder beyblading.

Figurer fra Beyblade

en:List of Beyblade characters#Bladebreakers
Carl Edvard Sonne

Carl Edvard Sonne (1. december 1804 i Birkerød – 3. januar 1878) var en dansk kobberstikker og broder til Jørgen Valentin Sonne.

Uddannelse 
Sin første vejledning i kunsten modtog han af sin fader og på Kunstakademiet, som han besøgte fra 1819-28; en tid tegnede han også privat hos J.L. Lund. I 1826 udstillede han på Charlottenborg 6 konturstik efter forskellige danske kunstnere; 2 år efter rejste han til Parma, studerede under den berømte kobberstikker Toschi og arbejdede med på det store galleriværk, som den gang forberedtes til udgivelse der; senere havde han en lignende virksomhed i Turin. Under sit ophold i udlandet havde han hjemme fra modtaget nogen understøttelse af offentlige midler og holdt myndighedernes interesse ved lige ved at hjemsende forskellige arbejder, således i 1834 en sepiategning efter Ghilandajo, der erhvervedes af Kunstforeningen, samt stik efter et bataillestykke af Philip Wouwerman og efter Rafaels portræt af Pave Julius II, hvilke vare udstillede 1837. Til København vendte han tilbage 1847 og blev kort efter agreeret ved Akademiet; medlem af dette blev han dog først i 1868.

Eksempler på stik 
Det første arbejde, Sonne udstillede efter sin hjemkomst, var hans stik efter Jens Juels Maleren Juel og hans Kone; det udstilledes 1851 og er ved siden af gengivelsen af Niels Simonsens Den gjerrige det bedste, Sonne har udført. Som andre bekendte blade af ham kunne nævnes Karnevalsscene og De smaa Naboer efter Julius Exner (det sidstnævnte stukket i stål), En lille Pige med en Kat efter Wilhelm Marstrand, Abbaten og den unge Pige efter Ernst Meyer samt de store blade Luther paa Rigsdagen i Worms efter Adam Müller og Slaget ved Fredericia efter Jørgen Valentin Sonne. Gennemgående er Sonnes mindre stik hans mest tiltalende, for så vidt man i dem ikke så stærkt som i de mere omfangsrige føler den tørhed, stofløshed og mangel på malerisk fortoning, der hos Sonne vare uadskillelig forbundne med hans nøjagtighed i tegningen og hans ikke ringe manuelle færdighed. Adskillige af hans arbejder er udført som medlemsblade for Kunstforeningen og have således fået ikke ringe udbredelse. Sonne udstillede sidste gang 1876 og døde ugift 3. januar 1878.

Eksterne henvisninger 

 

Kobberstikkere fra Danmark
Carl Edvard
Danskere i 1800-tallet
Personer i Dansk Biografisk Leksikon
Medlemmer af Det Kongelige Akademi for de Skønne Kunster
Personer fra Birkerød
Becoming Jane

Becoming Jane er en amerikansk film fra 2007, instrueret af Julian Jarrold, om den unge Jane Austen (Anne Hathaway), som mange kender som forfatteren til Stolthed og fordom.

Becoming Jane er en fortælling om, hvad der inspirerede Jane Austen til at skrive, hvad hun skrev. I det øjeblik man kommer ind i filmen, har den unge Jane ikke tid til andet end at skrive. Men det er kun indtil hun møder den unge Tom Lefroy (James McAvoy), en charmerende ung mand fra London. Han bruger dog mere tid på at drikke og være social end at koncentrere sig om sine jurastudier.

Referencer

Eksterne henvisninger 

 

Amerikanske film fra 2007
Dramafilm fra USA
Biografiske film fra USA
Britiske film fra 2007
Dramafilm fra Storbritannien
Biografiske film fra Storbritannien
Den Danske Dyrlægeforening

Den Danske Dyrlægeforening (i forkortet form DDD; på engelsk: The Danish Veterinary Association) er navnet på den faglige forening, der varetager dyrlægernes og de dyrlæge-studerendes interesser i Danmark (inklusiv Færøerne og Grønland).

Dyrlægeforeningen består af hovedforening og syv sektioner. Desuden varetages de socioøkonomiske forhold under følgende to organisationer:
 Praktiserende Dyrlægers Arbejdsgiverforening (PDA) 
 Ansatte Dyrlægers Organisation (ADO) .
Foreningen rummer også syv faglige sektioner:
 Sektion vedrørende Kvæg 
 Sektion vedrørende Svin 
 Sektion vedrørende Heste 
 Sektion vedrørende Hund, Kat og Smådyr 
 Sektion vedrørende Fødevarer & Miljø 
 Sektion vedrørende Veterinær Administration, Forskning og Undervisning 
 Sektion vedrørende Forsøgsdyr, Lægemidler og Toksikologi 
Medlemstallet udgør pr. 1. januar 2012 3.800, hvoraf 2.500 er erhvervsaktive.

Foreningens formand er dyrlæge, cand.med.vet. Carsten Jensen

Dyrlægeforeningen er medlem af Akademikerne og udgiver fagbladet Dansk Veterinærtidsskrift, der udkommer 16 gange årligt.

Hjemmeside www.ddd.dk

Eksterne kilder og henvisninger 
 Den Danske Dyrlægeforening  – Officiel hjemmeside

Dyrlægeforening
Veterinær
Fagforbund under AC
DDD

DDD kan have flere betydninger, heriblandt:

 DDD (pladeselskab) - italiensk pladeselskab
 DDD - en kreditvurderingskode
 Den Danske Dyrlægeforening, forkortet DDD
 Dansk Demografisk Database, forkortet DDD
 Definerede døgndoser - en måleenhed for medicinforbrug, forkortet DDD
Matrix (klub)

Matrix er en natklub i Berlin, der blev åbnet i 1996 og er beliggende ved Warschauer Platz i metrostationen Warschauer Strasse´s kælderetage.

Natklubben råder over 10 forskellige kælderlokaler, hvis lofter har hvælvinger skabt af metrostationens form.

Natklubben har ni barer og fem dansegulve. Klubben er 2.100 kvadratmeter stor, og er en af de største natklubber i Berlin.

Fra 1996 til 2002 har mange internationale kendte diskjockeys indenfor elektronisk musik optrådt på Matrix, herunder Marusha, Chris Isaac, Westbam, Underground Resistance, Josh Wink, Lords of the Underground, Lady B, Sven Väth, Paul van Dyk og mange andre.

Siden 2003 er diversiteten blandt de optrædende artister øget. Der kan for eksempel nævnes artister som Sabrina Setlur, Ne-Yo, Georges Morel, Vibe Kingz, DJ Size med flere.

Natklubben Matrix har også deltaget i Berlin Love parade, i tre år, hvor de har haft deres egen lastbil. Stedet er blandt andet også blevet brugt til indspilning af film eller til produktdemonstrationer, heriblandt til sæbeoperaen Berlin – Tag & Nacht på RTL 2.

Referencer 

Underholdning
Etableret i 1996
Fredag den 13. (filmserie)

Fredag den 13. (originaltitel Friday the 13th) er en amerikanske horrorfranchise af gyserfilm på 12 film udsendt i perioden 1980-2009, der også indeholder en TV-serie, tegneserievideospil og merchandise. Den første film blev lavet i 1979, og udgivet i biograferne i 1980. Serien har gjort filmenes hovedperson, den misdannede, hockeymaskebærende seriemorder Jason Voorhees, til et kultikon over hele verden. 
Filmserien omhandler primært den fiktionelle karakter Jason Voorhees, der druknede som en ung dreng på camp Crystal Lake pga. forsømmelighed fra de ansattes side. Årtier senere siges lejren af være "forbandet" og danner baggrund for en række mord. Jason er med i alle film som enten morder eller motivation for mordene. Den oprindelige film blev lavet, da filmskaber Sean S. Cunningham så, hvor stor en success filmen Halloween (1978) var blevet.
Frank Mancuso Jr., en producer på filmene, skabte også TV-serien Friday the 13th: The Series efter at Paramount udgave Jason Lives. TV-serien var dog ikke forbundet til filmene, da hverken Jason eller andre karakterer optrådte, men var baseret på idéen om "uheld og forbandelser".

Filmene 
Paramount Pictures
 Fredag den 13. (1980)
 Fredag den 13. - Del II (1981)
 Fredag den 13. - Del III: 3D (1982)
 Fredag den 13. - Del IV: Sidste kapitel (1984)
 Fredag den 13. - Del V: Det begynder igen (1985)
 Fredag den 13. - Del VI: Jason lever (1986)
 Fredag den 13. - Del VII: New Blood (1988)
 Fredag den 13. - Del VIII: Jason indtager Manhattan (1989)
 Fredag den 13. - Del IX: Jason Goes to Hell - The Final Friday (1993)
 Jason X Fredag den 13 - Del X: Jason X (2001)
 Freddy vs. Jason (2003)
 Fredag den 13. (2009)

Eksterne henvisninger 
 Hjemmeside for Friday the 13th-filmene 
 Fredag den 13.-nyheder på Skræk og Rædsel

Filmserier
Fredag den 13. - Del III: 3D

Fredag den 13. – Del III: 3D er en amerikansk film fra 1982, og det tredje kapitel i Fredag den 13. filmserien. I biografen fik publikum uddelt 3D-briller, da dele af filmen indeholdte 3D-effekter.

Handling 
En idyllisk sommer bliver til et mareridt af usigelig terror for endnu en gruppe naive lejrledere. Da de ikke tager hensyn til Camp Crystal Lakes blodige arv, bliver de en efter en ofre for den vanvittige Jason som ligger på lur efter dem ved hvert et sving.

Medvirkende 
 Dana Kimmel
 Paul Kratka
 Richard Brooker

Eksterne Henvisninger 

Gyserfilm fra USA
Amerikanske film fra 1982
Fredag den 13. film
Fredag den 13. - Del IV: Sidste kapitel

Fredag den 13. – Del IV: Sidste kapitel er en amerikansk film fra 1984, og det fjerde kapitel i Fredag den 13. filmserien. Filmen var oprindeligt ment til at skulle være den sidste i rækken (deraf navnet), men Paramount Pictures ombestemte sig og lavede yderligere 4 film.

Handling 

Optællingen af døde fortsætter i denne livlige, fjerde – men ikke sidste – fortælling i successerien Fredag d. 13. Jason, Crystal Lakes mindst populære indbygger, vender tilbage for at anrette yderligere skade i Fredag d. 13. – Del IV: Sidste kapitel. Efter at være blevet til live på hospitalets lighus retter morderen i ishockeymasken sin hævngerrige opmærksomhed mod Jarvis-familien og en gruppe hidtil sorgløse teenagere. Den unge Tommy Jarvis er en stor fan af skrækfilm og har et særligt talent for masker og makeup. Har den djævelske Jason langt om længe mødt sin ligemand?

Medvirkende 
 Ted White som Jason Voorhees
 Corey Feldman som Tommy Jarvis
 Kimberly Beck som Trisha 'Trish' Jarvis
 Crispin Glover som Jimmy
 Erich Anderson som Rob Dier
 Joan Freeman som Mrs. Jarvis
 Barbara Howard som Sara
 Lawrence Monoson som Ted

Eksterne Henvisninger 

Gyserfilm fra USA
Amerikanske film fra 1984
Fredag den 13. film
Seriemorderfilm
Engelsksprogede film
Jammerbugt Bibliotekerne

Jammerbugt Bibliotekerne omfatter bibliotekerne i Brovst, Fjerritslev, Pandrup og Aabybro. De udgør biblioteksvæsenet i Jammerbugt Kommune.

Bogen Kommer 

Jammerbugt Bibliotekerne kan som en del af sin virksomhed tilbyde en Biblioteket Kommer-service, som indebærer, at ældre og handicappede lånere, som ikke selv kan komme på biblioteket, kan få bragt bøger og andre materialer hjem til sig selv.

Biblioteket ser det som en vigtig opgave at bidrage til, at ældre og handicappede medborgere kan få en højere livskvalitet ved at kunne give inspiration til læse-, musik- og filmoplevelser.

Pandrup Bibliotek 
Lundbakvej 3 A,
9490 Pandrup

Åbningstider: Mandag 13-18, tirsdag og onsdag 10-17, torsdag 13-17, fredag 13-16 og lørdag 10-13

Pandrup Bibliotek ligger centralt i byen i en rødstensbygning fra 1990. Biblioteket betjener borgerne i byerne Pandrup, Kaas, Moseby, Rødhus, Blokhus, Hune, Saltum, Sdr. Saltum, Ingstrup og V. Hjermitslev og det tilhørende opland, herunder et stort sommerhusområde.

Brovst Bibliotek

Fjerritslev Bibliotek 
Fjerritslev bibliotek ligger midt i Fjerritslev by.
Åbningstiderne er mandag 13.00 – 18.00, tirsdag og onsdag 10.00 – 17.00, torsdag 13.00 – 17.00, fredag 13.00-16.00 og lørdag 10.00 – 13.00
Biblioteket betjener Fjerritslev skole, friskolen, Fjerritslev gymnasium, dagplejere, plejehjem og almindelige lånere. De fysiske rammer er et 2 plans-bibliotek opdelt i skønlitteratur, børnebibliotek og faglitteratur. I kælderlokalet befinder lokalarkivet sig, drevet delvist af bibliotekets personale og frivillige.
Per Lund Nielsen er i 2007 blevet afløst af Anna Kristensen som afdelingsleder.

Aabybro Bibliotek

Ekstern henvisning 
 Jammerbugt Bibliotekerne

Folkebiblioteker i Danmark
Jammerbugt Kommune
Sundhedsvæsen

Et lands sundhedsvæsen omfatter alle personer, organisationer, faciliteter, regelsæt og processer, der har til opgave at fremme og opretholde sundheden, gennem forebyggelse og behandling af sygdomme og fysiske skader.

Se også 
 Det danske sundhedsvæsen
Teresa Brewer

Teresa Brewer egtl. Theresa Breuer (7. maj 1931 – 17. oktober 2007) var en amerikansk pop- og jazz-sangerinde, der havde sin storhedstid i 1950'erne.

Allerede som 5-årig kom hun med i radioprogrammet Major Bowes Amateur Hour, som hun var en del af til hun blev 12 år.

I 1949 udgav hun sin første LP, der hed Copenhagen (København) sammen med Dixieland All-Stars. B-siden indeholdt hendes første hit, "Music! Music! Music!". Siden fulgte adskillige hit, indtil hun i slutningen af 1970erne besluttede at stoppe sin karriere.

Hun nåede at indspille næsten 600 sange og blev belønnet med en stjerne på Hollywood Walk of Fame.

Sangere fra USA
Hollywood Walk of Fame
Musikere fra Coral Records
Pulsbreddemodulation

Pulsbreddemodulation går kort ud på at ændre bredden af pulse på udgangen, alt afhængig af amplituden af signalet på indgangen. Det der sker er at man ændrer pulsbredden af signalet men holder periodetiden konstant. Der sker en transformation fra at informationen ligger i amplituden af indgangssignalet til at informationen ligger i pulsbredden af udgangssignalet.

Anvendelse i elektroniske instrumenter 
Kontrollen pulsewidth (eller PWM) på en synthesizer justerer forholdet mellem de to perioder i en firkantsvingning i oscillator-sektionen.

I en normal firkantsvingning er de to perioder lige lange. Ved at ændre på forholdet mellem de to perioder kan man ændre klangfarven på firkantbølgen og gøre den mere "spids" eller "blød". På den måde får man en større palette af klange til rådighed.

Endnu vigtigere er imidlertid muligheden for at modulere pulsbredden med et andet signal, f.eks. fra  Envelope eller LFO. Ved at modulere pulsbredden med Envelope får man en klang, som ændres i takt med anslaget. Modulerer man pulsbredden med LFO, vil klangen ændre sig rytmisk i takt med LFO.

Kilder/referencer

Se også 
 Signalbehandling – Digital signalbehandling – Synthesizer – Software Synthesizer

Eksterne henvisninger 

 Opgave  om pulsbreddemodulation ved Claus Thomas Hansen

 

Modulationstyper
Signalbehandling
Digital elektronik
Tangentinstrumenter
Marianne Gade

Marianne Gade (født 30. september 1945 i København) er en dansk forfatter af børne-, ungdoms- og voksenbøger. Hun har været anmelder på Politiken og Morgenavisen Jyllands-Posten og bibliotekar på Kolding Bibliotek.

Bibliografi

Voksenbøger 
 Drømmen om Italien – fortællinger fra Abruzzo (Autor 2018)
 Et sted som ingen ser (Autor 2014)
 Den tomme stol (Autor 2012)
 Anitas millioner (Nyt Dansk Litteraturselskab 2011)
 Kolding Krøniken (Attika 2009) Heri det afsluttende bidrag Alting begynder og ender i Kolding
 Orkanen fra Hillerød (Rosenkilde Bahnhof 2007) Skrevet sammen med Kirsten Holst
 Viola og kærligheden (Nyt Dansk Litteraturselskab 2005)
 Ventetid (Centrum 2000)
 Frost på udsatte steder (Centrum 1998)

Ungdomsbøger 
 Skuddet (Autor 2010)
 At røre ved himlen (Forlaget Forum 1997)
 Min kære Anna (Gyldendal 1993)
 Kattens og andre noveller (Høst 1981)

Børnebøger 
 Juhuu! Nu' det jul! 24 julehistorier (DR Multimedie 2007) Heri fortællingen Dittes julegave
 Vikka og juletroldene – et nordisk julesagn (TV2 Forlag 2007)
 Disas kamp. Disa-serien, bind 3 (Alinea 2007)
 Disa og det skjulte folk. Disa-serien, bind 2 (Alinea 2007)
 Disa i nordlysets land. Disa-serien, bind 1 (Alinea 2007)
 Karl den Stummes Saga. Svarfdælasagaen, Del 3 (Alrune 2007)
 Klaufis Saga. Svarfdælasagaen, Del 2 (Alrune 2007)
 Thorsteins Saga. Svarfdælasagaen, Del 1 (Alrune 2006)
 Godnathistorier for dig (DR 2005)
 Heri: Vikka og oldemor.
 Ida og den røde tråd (Gyldendal 1998)
 Kæmpen og den forsvundne kalk. Koldinghus-mysteriet (Tegneserie 1991)
 Æggebakkemanden Æggerts farlige rejse. Kassettebånd indtalt af Bubber. (M.B.M. 1991)
 Anna og havfruen (Mallings 1990)
 Lines lange vej (Ahms forlag 1988)
 Farvel, mor (Gyldendal 1986)
 Sølvfløjten (Mallings 1985)
 Johanne og Mie (Mallings 1984)
 Kasper og julemanden (Drama, 1982)

Eksterne henvisninger 
 Marianne Gades hjemmeside

Romanforfattere fra Danmark
Børnebogsforfattere fra Danmark
Personer fra København
Journalister ved Politiken
Dansksprogede forfattere fra Danmark
Vesthimmerlands Biblioteker

Vesthimmerlands Biblioteker består af bibliotekerne i Farsø, Løgstør, Aalestrup, Aars, og udgør biblioteksvæsnet i Vesthimmerlands Kommune.

Bibliotekerne

Aars Bibliotek
Aars Bibliotek er hovedbibliotek i den nye Vesthimmerlands Kommune, som blev dannet ved kommunalreformen den 1. januar 2007.

Farsø Bibliotek
Farsø bibliotek er beliggende

Løgstør Bibliotek
Løgstør bibliotek er beliggende på Fredensgade 7 i Løgstør. Bygningen blev opført som bibliotek og indviedes i 1929. Det var i virkeligheden temmelig usædvanligt, at en så lille by havde sin egen bygning til bibliotek. Publikumslokalerne var på 56 kvm., deraf 9 til børneafdeling! På 1. sal var der tjenestebolig til bibliotekaren.
Udlånet steg kraftigt og nåede et højdepunkt under krigen i 1941/42 med 27.273 bd. Til gengæld gik det den modsatte vej med økonomien. Statstilskuddet var skåret ned med 653 kr. og brændsel var 400 kr. dyrere. Alene de to poster slugte hele bogkontoen. Resultatet blev, at biblioteket kom ud af krigen med en meget nedslidt bogbestand. Det blev ikke bedre op igennem 1950-erne.Der skulle vælges en uddannet bibliotekar og byrådet bad Aalborgs chef og biblioteksdirektøren om at opstille et budget. Det var åbenbart et område, som de ikke var så gode til. Når alle faste udgifter var betalt, var der 1000 kr. til at købe nye bøger for. Den nyansatte leder i 1955, Krista Lyngby, kørte åbenbart træt, for hun rejste igen i 1957. Der kom 5 ansøgninger til stillingen, og et af bestyrelsesmedlemmerne fortalte, at en af ansøgerne havde sagt ved synet af bogbestanden:«Hele lortet skal kasseres!« Han blev ikke valgt; i stedet kom N.H.Lindhard fra Hobro. Han mente det samme men sagde det ikke. 
Biblioteket blev overtaget af kommunen 1. apr. 1965, men havde stadig de 56 kvm. areal. Det hjalp ikke på sagerne, at det ved kommunesammenlægnin­gen blev hovedafdeling for 5 andre kommuner. Der blev fra 1962 forhandlet om større lokaler, men først i 1976 lykkedes det at få en udvidelse på stedet, så der blev i alt ca. 800 kvm
I dag har biblioteket en bestand på ca. 40.000 materiealeenheder, og udlån på ca. 65.000 og besøges årligt ca. 50.000 gange.

Aalestrup Bibliotek
Aalestrup bibliotek er beliggende

Eksterne henvisninger 
 Vesthimmerlands Biblioteker

Folkebiblioteker i Danmark
Vesthimmerlands Kommune
Rebild Bibliotekerne

Rebild Bibliotekerne er en sammenslutning af biblioteker i Rebild Kommune og består af fire biblioteker og en bogbus. 
Afdelingerne er beliggende i Støvring, Skørping, Terndrup og Nørager foruden bogbussen, der betjener oplandet. 

Bibliotekernes opgave er at fremme oplysning, uddannelse og kulturel aktivitet. 
Bibliotekerne er kontaktstyret, hvilket betyder, at der arbejdes med mål og værdier i dagligdagen. 

Ved bibliotekerne er der 12 ansatte til at holde alle bibliotekerne i gang.

Bibliotekerne

Støvring Bibliotek 
Støvring bibliotek er hovedbibliotek i Rebild Kommune. Biblioteket står for udlån af mødelokalerne "Ovenpå", der lånes ud til foreninger i kommunen. Sund By har desuden butik på adressen.

Skørping Bibliotek 
Biblioteket ligger i Kulturstationen, der foruden bibliotek rummer Rebild Kulturskole, Lokalhistorisk arkiv, Turistbureau og Kinorevuen. Biblioteket står for udlejning og administration af lokalerne.

Terndrup Bibliotek 
Biblioteket er placeret midt i byens handelscentrum lige ved siden af Rutebilstationen og Superbrugsen. Over for ligger Terndrup Medborgerhus, og Terndrup Bibliotek administrerer udlejningen af lokalerne her.
I enden af Terndrup Bibliotek ligger Rutebilstationens venteværelse.

Nørager Bibliotek 
Er beliggende i Kultur- og Medborgerhuset "Kig Ind" i Nørager. Er Rebild Kommunes første selvbetjeningsbibliotek.

Bogbussen 
Bogbussen er bibliotekets rullende afdeling, som kører ud til 11 byer i Rebild Kommune: Aarestrup, Sønderup, Kirketerp, Øster Hornum, Rørbæk, Ravnkilde, Haverslev, Suldrup, Guldbæk, Blenstrup og Bælum.

Bogbussen, der er fra 2000, er udvendig illustreret af Birde Poulsen og er indvendig indrettet lyst og venligt. Er enmandsbetjent og kræver ikke stort kørekort.

Eksterne henvisninger 
www.rebildbib.dk
Kulturstationens hjemmeside
Kulturens hjemmeside 
Kinorevuens hjemmeside

Folkebiblioteker i Danmark
Rebild Kommune